એફઆરસીનો અમલ કરાયો નથી ત્યારે પહોંચ આપ્યા વિના ડોનેશન લેવાઇ રહ્યુ છે. બે દિવસ પહેલા જિલ્લાની કેટલી શાળાઓ દ્વારા એફઆરસીમાં ફી વધારાની દરખાસ્ત કરવામાં આવી છે તેની માહિતી માટે આવેદન આપ્યુ હતુ. જવાબ નહિ મળતા શુક્રવારે કચેરીને તાળાબંધી કરવાનો કાર્યક્રમ યોજ્યો હતો. જ્યારે અધિકારીની રાહ જોવા છતા નહિ આવતા આખરે અધિકારીની ચેમ્બરના દરવાજે ‘ડીઇઓ સાહેબ વહિવટ કરવામાં વ્યસ્ત હોવાથી કચેરીની કામગીરી બંધ રાખવામાં આવેલ છે’ દરવાજે નોટીસ લગાવી દીધી હતી. બંને આગેવાનોએ ચિમકી ઉચ્ચારી હતી કે અધિકારી આજે નહિ તો કાલે પણ જ્યારે પણ આવશે ત્યારે જવાબ માગીશું.